‘Mooiste engel-sussies’ ter ruste gelêFoto: Facebook “Algaande het jul met grootword besef die lewe is ŉ fees, wanneer jy vir ander iets beteken en tot diens kan wees, jul mooi verjaarsdagkaartjies en dankie briefies sal ons altyd onthou. Vir al die kere wat julle jul arms om ons kon vou, en sê ons het julle lief! Met jul heengaan voel ons alleen en besef nou die Here het julle net aan ons geleen. Julle het reeds julle doel bereik, nou is julle binne die Here se Koningkryk (sic).” In Carli en Laurie se begrafnisbrief het hul oupa Attie en ouma Alice só van hul twee rooikop-kleinkinders afskeid geneem. Foto: Facebook Carli, ’n eerstejaarstudent aan die Noordwes-Universiteit (NWU) se Potchefstroom-kampus, en Laurie, ’n gr. 11-leerling aan die Hoërskool Pretoria-Noord, het in ŉ trompop-botsing op die N4 naby Brits gesterf (lees meer hier). “Dit was ‘n dag vol hartseer en hoop. ‘n Pragtige diens vir die twee pragtigste meisies. Rus sag by Jesus se voete mooiste engel-sussies,” het Marizaan Claassen, ŉ vriendin van Carli, op Facebook geskryf. Medelye stroom intussen steeds in op die sussies en hul ouers se Facebook-bladsye.